Unmasked

Unmasked je ôsmy štúdiový album skupiny Kiss.

Je to posledný radový album (až do Psycho Circus) v pôvodnej zostave, hoci bubeník Peter Criss s ním nemal nič spoločné (jeho tvár sa ale objavuje na komiksovom obale albumu). Podobne, ako v prípade predchádzajúceho albumu, aj tu ho nahradil za bicími Anton Fig. Na turné sa následne ku skupine pridal Eric Carr.

Žánrovo sa album, podobne ako jeho predchodca, nesie v pop rockovom duchu, netypickom pre Kiss. Predaj albumu bol oproti predchádzajúcim slabší  a Kiss po prvýkrát nekoncertovali v rodnej Amerike (výnimkou bol prvý koncert Erica Carra so skupinou v Palladium, New York v júli 1980). Inak hrala skupina hlavne v Austrálii, kde bol album celkom úspešný.

Skupina natočila klip k piesni Shandi, kde si s nimi Criss zahral naposledy do roku 1995. Criss pritom nebol jediný, kto v skutočnosti v tejto piesni na nahrávke nehral - jediný člen Kiss, ktorý v nej naozaj hral, bol Paul Stanley.

 Zoznam skladieb 
 „Is That You?“ (Gerard McMahon) – 3:59
 spev – Paul Stanley
 „Shandi“ (Paul Stanley, Vini Poncia) – 3:36
 spev – Stanley
 „Talk to Me“ (Ace Frehley) – 4:00
 spev – Ace Frehley
 „Naked City“ (Gene Simmons, Poncia, Bob Kulick, Pepe Castro) – 3:49
 spev – Gene Simmons
 „What Makes the World Go 'Round“ (Stanley, Poncia) – 4:14
 spev – Stanley
 „Tomorrow“ (Stanley, Poncia) – 3:18
 spev – Stanley
 „Two Sides of the Coin“ (Frehley) – 3:16
 spev – Frehley
 „She's So European“ (Simmons, Poncia) – 3:30
 spev – Gene Simmons
 „Easy As It Seems“ (Stanley, Poncia) – 3:24
 spev – Stanley
 „Torpedo Girl“ (Frehley, Poncia) – 3:31
 spev – Frehley
 „You're All That I Want“ (Simmons, Poncia) – 3:04
 spev – Simmons

 Album nahrali 
 Gene Simmons – basová gitara, spev, vokály
 Paul Stanley – gitara, spev, vokály, sólová gitara v Shandi
 Ace Frehley – sólová gitara, spev, vokály, basa (vo svojich skladbách)
 Peter Criss – bicie (nehral)

 Hostia (neuvedení) 
Anton Fig - bicie
Vini Poncia - vokály
Tom Harper - basa (Shandi)
Holly Knight - klávesy

Kategória:Albumy skupiny Kiss
Kategória:Hudobné albumy z 1980